เจอร้านนี้ในรีวิวพันทิพครับ เพิ่งเจออาทิตย์ก่อน แล้วก็ปักหมุดรอว่าจะมาลองบุฟเฟต์ตัว 999++ ให้ได้

ในที่สุดก็สุดสัปดาห์ ก็เลยไม่รีรอ ถึงจะลุยแค่ 2 คนกะแฟน ไม่ได้รวมตัวเอาโปรมา 4 จ่าย 3 ก็ไม่เป็นไร มันหน้ามืด โหยเนื้อสุดๆ ครับ

เดินทางมาถึงร้านประมาณเกือบ 5 โมงเย็น  ไม่มีคนเลยสักคน แต่นั่นไม่ใช่ประเด็น เพราะกะมาลองเต็มสตรีมอยู่แล้วครับ

น้องๆบริกรเข้ามาต้อนรับอย่างดี ผมขอเวลาเดินชมตู้เนื้อในร้านสักพัก และจากนั้นจึงค่อยขอเมนูแบบ a la carte และแบบ buffet มาประกอบการตัดสินใจ

เมนูแบบ buffet แบบแพงสุดจะไม่ครอบคลุมหลายๆเมนูเด็ดๆใน แบบ a la carte นะครับ  แต่ก็จะมีเนื้อส่วนพิเศษที่แตกต่างจาก buffet ราคาถูกกว่าอยู่นิดหน่อย ซึ่งส่วนเหล่านั้นก็คือ สันคอ โจคารุบิ เนื้อติดซี่โครง และใบพาย

วันนี้กะมาชิม buffet แบบแพง แต่ว่าวันนี้ไม่มีเนื้อใบพายซะงั้น ก็เลยตัดสินใจกินแบบถูกกว่าแทนครับ

ผมสั่งเนื้อมาทุกแบบในรายการ buffet แต่ละแบบรสชาติ รสสัมผัสแตกต่างกันไป เป็นประสบการณ์การรับประทานที่แปลกใหม่ ทานไปแล้วรู้สึกทั้งอร่อย และสนุกครับ

ขอรีวิวเฉพาะส่วนที่ประทับใจนะครับ
1. เนื้อ flank น่าจะเป็นเนื้อส่วนท้องแถวๆท้องน้อย ตัวนี้มันแทรกเยอะที่สุดในชุด buffet หั่นมาเป็นแผ่นยาวๆ บางๆ หอมอร่อยมากครับ
2. เนื้อ skirt คล้านๆ ส่วนแรก คือมีมันแทรกชุ่มฉ่ำ อร่อยคล้ายๆ กันเลย
3. เนื้อลูกมะพร้าว ที่สั่งไปจานแรกมันแทรกใช้ได้ อร่อยดีๆ ทานแล้วรสชาติเหมือนเมนูชื่อเนื้อกิว กิว เต้ของร้านกิวกิวเต้มากกก
4. เนื้อเอว ได้สัมผัสรสเนื้อชัดเจน อร่อยดี
5. เนื้อเสือร้องไห้ ส่วนที่เป็นตัวเนื้อ มันแทรกเยอะมาก กรุบๆ โคตรอร่อย แต่ส่วนที่เป็นมันล้วนๆ อันนี้ก็ไม่ค่อยไหว มีตัดออกบ้างเหมือนกันครับ
6. อื่นๆ ก็มีกุ้งแม่น้ำตัวไม่เล็กเท่าไร สดดี   ส่วนสันคอหมูก็อร่อยทั่วๆ ไปครับ

วันนี้ทานไปเยอะมาก รายการ 1 และ 2 สั่งรวมๆกันหลายสิบจาน ชอบสุดๆครับ  ตบท้ายด้วยสับปะรส ที่ไม่คิดว่าจะหวานฉ่ำอร่อยได้มากขนาดนี้

ผมข้ามในส่วนน้ำจิ้มๆไปเนอะ น้ำจิ้มจะคล้ายๆกับร้านกิวกิวเต้ รวมถึงน้ำหมักเนื้อด้วย อารมณ์เหมือนกับว่าได้กินร้านกิวๆเต้ ในราคาย่อมเยาว์กว่าครับ

วันนี้ไม่มีคนมาทานเป็นเพื่อนร่วมร้านเลยตั้งแต่ต้นจนจบ ทั้งๆที่คุณภาพอาหารและการบริการเยี่ยมมาก
ผมนั่งทาน ชม ครึ่ง มีเปลี่่ยนตะแกรง 4-5 ที เปลี่ยนถ่านอีก 3 ที ประทับใจสุดๆ

คราวหน้าถ้ามา คงมาทานแบบ a la carte มาก มีเนื้อส่วนที่น่ากินมากมาย รวมไปถึงพวก dry aged ที่แช่ในตู้ล่อตาล่อใจอยู่

พวก dry aged เราซื้อกลับบ้านไปทำเองได้นะครับ ราคาไม่แพงเลยด้วย อยากให้มีคนมาลอง อยากให้ร้านนี้อยู่ไปนานๆครับ  ไม่ได้รู้จักเจ้าของร้านเป็นการส่วนตัว แต่ร้านดีๆ สำหรับคอเนื้อแบบนี้อยากให้เค้าเปิดร้านได้ไปนานๆ ครับ

สุดท้าย คอเนื้อมาลองเถอะครับ เนื้อไทยดีๆ เน้นๆ มาที่นี่มีครบครับ